আজি ত্ৰিপুৰা চৰকাৰে বিমান ইন্ধনৰ ওপৰত থকা ভেট ২শতাংশ কৰ্তন কৰিছে। ফলত পূৰ্বৰ ১৮শতাংশ ((VAT)) ভেটৰ পৰিৱৰ্তে এতিয়াৰে পৰা ১৬ শতাংশ ভেট বলৱৎ হ'ব।
ঘাইকৈ বিমান পৰিবহণ কোম্পানীসমূহে আগৰতলাত পৰিবহণ সেৱা চলোৱাত উৎসাহিত কৰাৰ বাবে এই পদক্ষেপ গ্ৰহণ কৰা হৈছে।
ত্ৰিপুৰাৰ উপ মুখ্য মন্ত্ৰী জিষ্ণু দেব বৰ্মাই কৈছে যে কেবিনেটত ভেট আইন-২০০৪ৰ সংশোধন কৰি বিমান ইন্ধনৰ কৰ ১৬ শতাংশ কৰা হৈছে। ইয়াৰ ফলত ৰাজ্য চৰকাৰে বছৰি ১.২০ কোটি টকাৰ ৰাজহ লোকচানৰ সন্মুখীন হ'ব বুলি তেওঁ প্ৰকাশ কৰে।
উল্লেখ্য যে পশ্চিম বংগ চৰকাৰে যোৱা ৩ বছৰৰ পৰাই বাগদোগ্ৰা বিমান বন্দৰত বিমান ইন্ধনৰ কৰ হ্ৰাস কৰাৰ উদাহৰণ দি আগৰতলালৈ অহা বিমানটো অতি কমেও ৫ শতাংশ কৰ হ্ৰাস কৰাৰ বাবে দাবী জনাই আহিছিল বিৰোধী কংগ্ৰেছ আৰু বিজেপি দলে।
বৰ্তমান অধিকাংশ বিমান বাগদোগ্ৰালৈ যায় আৰু প্ৰতি দিন তাত ২৫খনৰো অধিক বিমানে অৱতৰণ কৰে। ত্ৰিপুৰা প্ৰদেশ কংগ্ৰেছৰ সভাপতি বীৰজিত সিনহাই যুক্তি দৰ্শাইছে যে বাগদোগ্ৰা বিমান বন্দৰলৈ যাত্ৰী ভাড়া যথেষ্ট হ্ৰাস হোৱাৰ ফলত উত্তৰ বংগ, ছিকিম আৰু আনকি নেপালতো পৰ্যটন উদ্যোগটো শক্তিশালী হৈছে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
